CELEX: 32008R0260
Language: bg
Date: 2008-03-18 00:00:00
Title: Регламент (ЕО) №. 260/2008 на Комисията от 18 март 2008 година за изменение на Регламент (ЕО) № 396/2005 на Европейския парламент и на Съвета чрез съставяне на приложение VII, съдържащо комбинациите активни вещества/продукти, предмет на дерогация, във връзка с третирането с фумиганти след прибирането на реколтата (Текст от значение за ЕИП)

19.3.2008   
            
            
               BG
            
            
               Официален вестник на Европейския съюз
            
            
               L 76/31
            
         
      РЕГЛАМЕНТ (ЕО) №. 260/2008 НА КОМИСИЯТА
   
   от 18 март 2008 година
   за изменение на Регламент (ЕО) № 396/2005 на Европейския парламент и на Съвета чрез съставяне на приложение VII, съдържащо комбинациите активни вещества/продукти, предмет на дерогация, във връзка с третирането с фумиганти след прибирането на реколтата
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 18, параграф 3, втора алинея от него,
   като има предвид, че:
   
               (1)
            
            
               Няколко държави-членки сигнализираха пред Комисията, че е необходимо въвеждането на дерогация от максимално допустимите граници на остатъчни вещества, изброени в приложения II и III, като се посочат културите и пестицидите, за които е необходимо въвеждането на тази дерогация. Такава дерогация следва да позволи на държавите-членки да разрешат, като следствие от третирането с фумиганти след прибирането на реколтата на собствена територия, равнища на остатъчни вещества, които надхвърлят определените в посочените приложения максимално допустими граници, с цел предотвратяване на нарушенията в търговията с продукти на склад, които са били подложени на третиране с фумиганти след прибирането на реколтата.
            
         
               (2)
            
            
               Регламент (ЕО) № 396/2005 следва да бъде съответно изменен.
            
         
               (3)
            
            
               Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Текстът в приложението към настоящия регламент се добавя като приложение VII към Регламент (ЕО) № 396/2005.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 март 2008 година.
      
         
            За Комисията
         
         Androulla VASSILIOU
         
         
            Член на Комисията
         
      
   
   
      (1)  ОВ L 70, 16.3.2005 г., стр. 1. Регламент, изменен с Регламент (ЕО) № 178/2006 на Комисията (ОВ L 29, 2.2.2006 г., стр. 3).
   
      ПРИЛОЖЕНИЕ
      
         
            „ПРИЛОЖЕНИЕ VII
            Комбинации активни вещества/продукти, посочени в член 18, параграф 3
            
                        Активно вещество
                     
                     
                        Продукт в приложение I
                        (кодов номер)
                     
                  
                        Фосфоводород
                     
                     
                        Плодове (0100000), зеленчуци (0200000), бобови растения (0300000), маслодайни семена и маслодайни плодове (0400000), зърнени култури (0500000), чай, кафе, билкови запарки и какао (0600000), подправки (0800000).
                     
                  
                        Алуминиев фосфид
                     
                     
                        Плодове (0100000), зеленчуци (0200000), бобови растения (0300000), маслодайни семена и маслодайни плодове (0400000), зърнени култури (0500000), чай, кафе, билкови запарки и какао (0600000), подправки (0800000).
                     
                  
                        Магнезиев фосфид
                     
                     
                        Плодове (0100000), зеленчуци (0200000), бобови растения (0300000), маслодайни семена и маслодайни плодове (0400000), зърнени култури (0500000), чай, кафе, билкови запарки и какао (0600000), подправки (0800000).
                     
                  
                        Сулфурил флуорид
                     
                     
                        Плодове (0100000), зърнени култури (0500000).“